Codelco
Codelco () е медодобивна компания със седалище в Сантяго, Чили, най-големият производител на мед в света.

Фирмата е 100% собственост на чилийската държава (национализирана е през 1971 ). Към 2004 г. фирмата осигурява 15% от приходите на чилийския бюджет. Около половината от медните залежи на Чили принадлежат на Codelco. Към 2004 г. фирмата добива 1,9 милиона тона мед, което представлява 13% от световното му производство.

Началото на компанията е поставено от президента на Чили Салвадор Алиенде, който национализира няколко предимно американски фирми, работещи в сектора на медодобива и ги обединява в държавна компания. Благоприятно влияние върху развитието на Codelco оказва икономическият бум в Китай, което води до покачване на цените на медта в световен мащаб.

Освен в Чили, компанията притежава мини в Перу, Аржентина, Канада и САЩ.

Codelco е собственик на най-големия открит рудник в света, намиращ се в северната част на Чили.

Източници 

Държавни предприятия
Медодобивни предприятия
Компании в Сантяго
Основани в Чили през 1955 година